  Виталий Пронин Алексей Фомин верамъя, таиз фестиваль быдэсак сӥземын симфонической крезьгурлы. Туннэ Удмурт кун филармонилэн директорез Алексей Фомин вераз, кыӵе луоз П. Чайковскийлы сӥзем 59-тӥез крезьгуро фестиваль.Дано крезьгурчимылы сӥзем фестиваль кыстӥськоз 2-тӥ апрельысен 7-тӥ маёзь. Но фестиваль программаысь  одӥгез концерт луоз ини 11-тӥ мартэ. Соку филармонилэн сценаез вылын шудоз егит усточи Дмитрий Маслеев. Со П. Чайковский нимо   15-тӥяз калыккуспо конкурсын лауреат луиз но зарни медаль басьтӥз. Артистлэн туж трос гастрольёсыз, со быгатэ 11-тӥ южтолэзе гинэ дорамы лыктыны.Алексей Фомин верамъя, таиз фестиваль быдэсак сӥземын симфонической крезьгурлы. Таӵеез ӧй вал на. Удмуртие вуоз куинь симфонической  но одӥг камерной оркестр.- Кылсярысь, 2-тӥ апреле «Аксион» культура юртын «Москваысь солистъёс» камерной оркестр, кивалтӥсез но дирижёрез Юрий Башмет, но Россиысь калык артист Константин Хабенский тунсыко программа возьматозы. Со концерт но спектакль но уз луы. Чузъяськозы Г. Малерлэн но А. Камюлэн произведениоссы, тестэз лыдӟоз К. Хабенский. Фестивале вуозы на Москваысь филармониысь академической симфонической оркестр (кивалтӥсез Юрий Симонов), П. Чайковский нимо симфонической оркестр (дирижёрез Владимир Федосеев), Санкт-Петербургысь Мариинской театрысь симфонической оркестр (дирижёрез Валерий Гергиев).Галина Савина Туспуктӥз Н. Сметанина Теги: Кинолэнарез Крезьгур кытынкумар Удмурткунфилармония  